b'\n_START_ARTICLE_\nAhmed Naji\n_START_PARAGRAPH_\nAhmed Naji (s. 1985 Mansoura, Egypti) on egyptil\xc3\xa4inen kirjailija. H\xc3\xa4n on saanut kahden vuoden vankeustuomion sen j\xc3\xa4lkeen kun h\xc3\xa4nen romaaninsa Using Life (Istikhdam al-Hayah) katkelma tuomittiin "julkista moraalia loukkaavaksi". PEN America on my\xc3\xb6nt\xc3\xa4nyt h\xc3\xa4nelle sananvapauden palkinnon poissaolevana, ja tilaisuus j\xc3\xa4rjestet\xc3\xa4\xc3\xa4n 16. toukokuuta 2016. Katkelma julkaistiin kirjallisuuslehdess\xc3\xa4 ja siksi siihen sovelletaan eri lakia kuin kirjoihin, joita sensuuri ei normaalisti k\xc3\xa4sittele. Sensuuriviranomaiset olivat kuitenkin jo aikaisemmin hyv\xc3\xa4ksyneet kirjan, sill\xc3\xa4 se oli ilmestynyt Libanonissa. Tuontikirjat joutuvat k\xc3\xa4ym\xc3\xa4\xc3\xa4n l\xc3\xa4pi sensuurin ennen myyntiin p\xc3\xa4\xc3\xa4sy\xc3\xa4._NEWLINE_Naji kirjoittaa valtion rahoittamalle Akhbar al-Adab -kirjallisuuslehdelle ja useille muille lehdille.'